दौड़ के दौरान 35वें सेकेंड तक हिमा शीर्ष तीन एथलीटों में नहीं थीं. लेकिन इसके बाद उन्होंने ऐसी रफ्तार पकड़ी कि दौड़ खत्म होने से पहले सबसे आगे पहुंच गईं और इतिहास बना दिया. स्वर्ण पदक लेते समय जब राष्ट्रगान बज रहा था तो उनकी आंखों से गर्व और खुशी के आंसू छलक पड़े. इससे पहले सेमीफाइनल की दौड़ में भी हिमा अव्वल रही थीं. बुधवार को हुई यह दौड़ उन्होंने 52.10 सेकंड में पूरी कर ली थी. पहले राउंड की रेस भी उन्होंने 52.25 सेकंड में खत्म की थी.